Jelaskan Ösi dari Siŵa wulu a lima dalil Luther dalam bahasa nias

Tesis siföföna no möi tehöng. Tesis andrö ya'ia da'ö sanguma'ö wa,”Na So'aya faoma guru da Yesu Keriso zamatika khöda ba wamati ma ba wamalalini era-era, da'ö dandra wa fa'auri dozi samati no sambua bagia moroi ba wamalalini era-era, ba li Indonesia lamane; "Ketika Tuhan dan Guru kita Yesus Kristus mengatakan, 'Bertobatlah,' Ia menghendaki keseluruhan hidup orang beriman sebagai satu bagian dari pertobatan." Ba tesis si'oföna, Luther ifa'ema mbua wangera-ngera sifakhai ba wangesa dödö, me molo'ö fangera-ngerania, wa famati si'onarai dödö abölö moguna ia moroi ba lala ha ngawua halöŵö ba zisambua angowuloa gosali. Tesis 5–7 aefa da'ö, ya'ia da'ö sanguma'ö wa, Paus tola mangefa horö ha ba zifasala khönia samösa, tenga fefu zala niha, hiza na Paus mamatunö lala ba niha samati, wa fangefa horö tefalua moroi khö Zo'aya ba döi Yesu Keriso. Ba tesis 14–29, Luther ifatunö walö fao dödönia zanguma'ö so galitö sangakhozi (api penyucian). Tesis 14–16 ifa'ema Luther wa hukuma ba galitö sangakhozi fagölö ira wame'e fa'ata'u ba niha irege börö wa'ata'ura, da'ö ndrela wa la'öli zura wangefa horö.{{sfn|Wengert|2015b|p=36} Ba tesis 17–24, Luther farisayo ia wa löhadöi samösa niha sangila hewisa wamati zisamösa niha bö'ö si so ba galitö sangakhozi. Ba tesis 25 dan 26, Luther ilaŵa sambua huku si no lafalua, wa Paus so khönia kuaso ba niha fefu sifakhai galitö sangakhozi, lö fao dödö Luther ba da'ö. Ba tesis 27–29, ilaŵa zanguma'ö wa ni'omasi'ö niha so bai böli sura fangefa horö, te'efa'ö moroi ba mbawa galitö. Da'a zimöi fa'olu'a-lu'a ba wangalui harato, ba hiza ifa'ema ba da'ö wa ha So'aya somböi banua siyaŵa awö danö, zi so kuaso ba wangefa'ö niha ba huku horö.

jmpl|Cukil kayu döfi si 1525 so gambaraini hewisa wangefa moroi khö Keriso sabölö mo'eluaha moroi ba indulgensi paus.

Tesis 30–34 ifakhai ba zura fangefa horö si no lafa'ema ira sangai halöŵö ni fazawilira ba niha keriso, ifatunö wa ha samösa lö sangila hewisa wangesa dödö zi samösa niha, börö da'ö, Luther ata'u ia hewisa watola so niha zamawa sura fangefa horö. Ba tesis 35 dan 36, ilaŵa zanguma'ö wa na no so zura fangefa horö, lö sa'ae moguna mangesa dödö, ba lö moguna mamalalini era-era ena'ö idugu ahatö khö Zo'aya. Molo'ö Luther, niha keriso samati sangodödögö ba wangesa dödö khö Zo'aya, no te'efa'ö horö ba ngawalö zala nifalaura, me so wangesa dödö khöra. Ba tesis 37, ösinia, wa lö moguna zura wangefa horö, ba wanema fangefa moroi ba wangesa dödö khö Yesu Keriso. Tesis 39 faoma 40 sura fangefa horö andre, möi fa'abasaki ba niha ba wanema fangefa moroi khö Yesu. Fangesa dödö mangi'ila wa huku moroi khö Zo'aya, ba na ya'ira sowöli sura fangefa horö, si so ba dödöra wa ya'ira lö göna fanguhuku.

Ba tesis 41–47, Luther ba tesis ibörötaigö I'oguna'ö wehede : “Niha Keriso ena'ö la faha'ö,…”, ba li Indonesia "Umat Kristen harus diajarkan ..." ba wangombakha wa fefu niha lö moguna sibai khöra wangefa horö, me abölö moguna khöra na lafaigi wa'aurira si no so ba wa'atosasa. Ba tesis 48–52, Luther ifaedogu ia ba wetaro Paus, wa na Paus irongo hadia nifa'ema zangai halöŵö sifakhai badöi Paus, wa itötöna na Basilika Santo Petrus akhozi moroi na tefasindro faoma uli, nagole ba töla mbiri-biri, ba li Indonesia, "terbangun dengan kulit, daging, dan tulang-tulang dombanya". Tesis 53–55 ifa'ema wa so wo mbatogö fama'ema turia sifakhai ba wamawara sura fangefa horö.

Luther ilaŵa doktrin harato fa'akayo gosali (harta kekayaan Gereja) simöi dane-dane doktrin indulgensi ba tesis 56–66. Iŵa'ö bada'ö wa niha Keriso lö latema wamahaö simane da'ö, me molo'ö Luther, harato sebua gosali ya'ia da'ö turia somuso dödö (Injil) Yesu Keriso. Harato da'a tetuwuni ba niha me so daromali sanguma'ö wa ; “Niha siföföna ba tobali“, molo'ö ni sura ba zura Matai'o 19:30 faoma 20:16. Luther ifake gamaedola ma I kiasaini ba wo fatunö harato sindruhu ma turia somuso tödö andrö, hewisa ba wogaoni niha si kayo, na ba indulgensi, harato ya'ia da'ö hewisa ba wangowuloi fa'akayo niha.

jmpl|alt=Laman pamflet tunggal dengan huruf besar dekoratif awal.|Nga'örö siföföna moroi ba niraka tesis-tesis Luther moroi Basel Ba ndröfi si 1517 ba zi sambua pamflet.

Ba tesis 67–80, Luther ba da'a ifa'ema zifakhai ba lala wama'ema huhuo sebua simane si no i sura ba zurania khö Uskup Agung Albertus. Ya'ira zama'ema huhuo sebua, la fazawili duria sifakhai ba zura wangefa horö, laŵa'ö wa indulgensi andre sambua fa'ebua dödö ni henagö gosali, heŵa'ae lö la'ila wa sindruhunia fangalui fohare. Ifa'ema wa uskup no mamalua fasumangeta khö ndra sangai halöŵö sama'ema ma samawa sura fangefa horö, baero da'ö Paus itenaŵa nösi gosalinia moroi ba wamahaö niha si lö fao tödö khö Pau. Luther ilaŵa wamahaö sanguma'ö wa te'efa'ö horö niha si no mangosiwawöi Bunda Maria asala la'öli zura wamgefa horö. Luther ifa'ema wa indulgensi tebai I'efa'ö horö niha, heŵa'ae ha horö side-ide. Ya'ia göi ilaŵa ngawalö huho nifa'ema ndra sangai halöŵö sifakhai ba indulgensi sanguma'ö wa Santo Petrus wa lö hadöi manalu'I sura moroi khö lambang kepausan me famaigira wa no arakhagö fagölö ira ya'I röfa Yesu na nifa'ema Paus.

Luther ifaogö ba tesis-nia, bua wangera-ngera niha mbanua sito'ölö, sifakhai ba indulgensi ba tesis 81–91. Ifa'ema hadia kabarata nösi gosali, sifakhai ba galitö fangakhozi, da'a dandra wa ato ba gotalua zomasi wowöli sura fangefa horö, so göi zi lö fao tödö. Luther ifa'ema göi wanofu niha mbanua zanguma'ö, hana wa Paus si no kayo mangandrö kefe ma fanolo moroi ba niha sinumana ba wo fasindro Basilika Santo Petrus. Fangera-ngera Luther  wa na lö la tema wanofu da'a tola möi fama'igi niha khö Paus. Da'a ifakhai ba wa'amokhö Paus, sanguma'ö wa na la aturai wama'ema turia wamawa sura fengefa horö, lö sa'ae fagölö ia ba ginötö ia da'a, meluo da'ö. Luther i'asiwai tesis-tesis da'a faoma wo farou tödö dozi niha Keriso ba wo baliö Keriso duma-duma ba wa'auri heŵa'ae afökhö lala nitörö. Manaögö huku ba möi ba zorugo abölö sökhi moroi ba wa'ohahau dödö si taya.